THG อนาคตสดใส
ปัจจุบัน THG มีโรงพยาบาลที่รับจ้างบริหารในประเทศอยู่หลายแห่ง และโรงพยาบาลที่ร่วมทุนอยู่ในต่างประเทศอีกสองแห่ง คือ โรงพยาบาล Welly ในจีน และโรงพยาบาล Ar Yu  International Health Care ในเมียนมา และรับจ้างบริหารอีกสองแห่ง ในจีนและซาอุดีอาระเบีย 
27 ม.ค. 2561

คุณค่าบริษัท
ปัจจุบัน บริษัท ธนบุรี เฮลท์แคร์ กรุ๊ป จำกัด (มหาชน) หรือ THG มีโรงพยาบาลที่รับจ้างบริหารในประเทศอยู่หลายแห่ง และโรงพยาบาลที่ร่วมทุนอยู่ในต่างประเทศอีกสองแห่ง คือ โรงพยาบาล Welly ในจีน และโรงพยาบาล Ar Yu  International Health Care ในเมียนมา และรับจ้างบริหารอีกสองแห่ง ในจีนและซาอุดีอาระเบีย
สำหรับการลงทุนในประเทศเมียนมามีโอกาสเติบโตมาก เนื่องจากในประเทศเมียนมายังไม่ค่อยมีโรงพยาบาลขนาดใหญ่ โดย THG มีแผนที่จะเข้าถือหุ้นในโรงพยาบาล Ar Yu เป็น 40% ในไตรมาส 1 นี้ ซึ่งโรงพยาบาลจะพร้อมเปิดให้บริการในเดือน พ.ค.- มิ.ย. 2561  นอกจากนี้ THG อาจมีการจับมือกับพาร์ตเนอร์ในประเทศจีน เป็นโปรเจกต์รับจ้างบริหารโรงพยาบาลมากขึ้น ซึ่งปัจจุบันบริษัทอยู่ระหว่างการเจรจากับพาร์ตเนอร์ใหม่
ที่สำคัญ มีบทวิเคราะห์ของบล.เคทีบี หลังได้เข้าร่วมการประชุมกลุ่มของ THG และผู้บริหารได้รายงานตัวเลขผู้ทำสัญญาจองห้องของโครงการ Jin Wellbeing County (เมืองแนวคิดใหม่เพื่อวัยเกษียณ) จำนวน 97 ห้องแล้ว เพิ่มขึ้น 13% ภายใน 1 เดือน โดยส่วนมากเกินกว่า 50% เป็นผู้หญิงที่มีอายุมากกว่า 50 ปี ซึ่งน่าจะซื้อเพื่ออยู่อาศัยเอง ไม่ได้เก็งกำไร
โดยมองว่าโครงการนี้มีความเป็นไปได้จริงที่จะโอนได้ที่ 300 ห้องตามแผน โดยโครงการในเฟส 1 (1,380 ห้อง) cluster 1 และ 2 มีจำนวนห้องทั้งสิ้น 494 ห้อง ปัจจุบันบริษัทขอ EIA ผ่านแล้ว กำลังดำเนินการก่อสร้าง ซึ่งคาดว่าจะใช้เวลาก่อสร้างราว 10 เดือน
ผลดังกล่าวจะทำให้กำไรสุทธิปี 2561 เติบโตก้าวกระโดดมาอยู่ที่ 974 ล้านบาท เติบโต 84% จากงวดเดียวกันของปีก่อน
ส่วนผลกำไรไตรมาส 4 ปี 2560 คาดจะอยู่ที่ 135 ล้านบาท เติบโต 27% จากงวดเดียวกันของปีก่อน แต่ลดลง 21% จากไตรมาสก่อน และคาดว่าการที่กำไรสุทธิดีขึ้นจากงวดเดียวกันของปีก่อน มาจากผลการดำเนินงานที่ดีขึ้นของโรงพยาบาลธนบุรี และธนบุรี 2  เป็นหลัก
นอกจากนี้ยังมีรายได้จากการรับจ้างบริหารโรงพยาบาลในต่างประเทศที่เพิ่งเกิดขึ้นในปี 2560 เป็นปีแรก อย่างไรก็ตามคาดว่า Welly hospital ที่อยู่ในประเทศจีน จะยังคงขาดทุนอยู่ แต่ขาดทุนลดลงเล็กน้อย เนื่องจากได้ดำเนินการ full-operate ตั้งแต่เดือน พ.ย. 2560 เป็นต้นมา หลังจากที่ได้ license เตียงจดทะเบียนจำนวน 130 เตียงเมื่อ 2 พ.ย. 2560 แต่คาดว่าจะมีค่าใช้จ่ายทางการตลาด และการเพิ่มเครื่องมืออุปกรณ์กดดันอยู่
จากแนวโน้มกำไรสุทธิในปี 2561 ที่จะเติบโตโดดเด่น ซึ่งจะส่งผลให้ PER ปี 2561 ลดลงเหลือเพียง 31.6 เท่า ขณะที่กำไรสุทธิในปี 2562-2563 คาดว่าจะยังคงเติบโตได้อีกจากแผนการโอนห้องโครงการ Jin Wellbeing ในส่วนที่เหลือ และการเปิดให้บริการโรงพยาบาล Rehab ที่ถนนบำรุงเมือง รวมทั้งอาจมีโปรเจกต์การรับจ้างบริหารเข้ามาเพิ่ม
ปัจจุบันประเมิน ยังคงคำแนะนำ “ซื้อ” มูลค่าหุ้นที่ 47.00 บาท
…
ผู้ถือหุ้นรายใหญ่
รายชื่อกรรมการ